Diari Oficial de la Generalitat Valenciana


Sumari del DOGV 2157, del 02-12-1993 (1993/829970)

ACORD de 28 de setembre de 1993, del Govern Valencià, pel qual aprova els criteris de retribució en matèria de mesures d'incentiu de les activitats de reducció de llistes d'espera i de participació en programes d'extracció i/o de trasplantament d'órgans.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2157

Data del DOGV
:   02-12-1993

Secció del DOGV
:   ALTRES DISPOSICIONS

Número del document
:   1993/829970


Data del document
:   28-09-1993

Organisme emissor
:   Conselleria de Sanitat i Consum

Tipus de document
:   Acord

Anàlisi jurídica

Acord de 28 de setembre de 1993, del Govern Valencià, pel qual aprova els criteris de retribució en matèria de mesures d'incentiu de les activitats de reducció de llistes d'espera i de participació en programes d'extracció i/o de trasplantament d'òrgans.  
El Govern Valencià en la reunió del dia 28 de setembre de 1993, adoptà l'acord següent:  
L'Acord de 15 d'octubre de 1990, del Govern Valencià, en matèria d'acció social i d'incentius del personal del Servei Valencià de Salut, estableix els criteris de retribució en matèria de mesures de gestió i d'activitat assistencial, entre altres, dirigides bàsicament a l'incentiu de les activitats de reducció de llistes d'espera i de participació en programes d'extracció i/o de trasplantament d'òrgans.  
L'aplicació d'aquest acord ha resultat fructífera condicionant una apreciable reducció de llistes d'espera i un significatiu increment de les extraccions i els trasplantaments d'òrgans durant el seu període de vigència. No obstant això, el desenvolupament del sistema sanitari públic valencià al llarg d'aquest període amb l'oferta de nous serveis, la dotació de noves unitats d'alta tecnologia, la incorporació de noves activitats no considerades aleshores, com els trasplantaments cardíac, hepàtic i pulmonar, bancs de pell i d'ossos i extraccions i implantacions de vàlvules cardíaques i la nova organització de l'assistència especialitzada regulada pel Decret 174/1992, de 26 d'octubre, del Govern Valencià, fa necessària la revisió i l'actualització dels criteris de les mesures de gestió i activitat assistencial, abordant mecanismes de correcció de les desviacions detectades i elements de racionalització que permeten un control millor dels costos.  
Les línies fonamentals sobre les quals s'assenten les mesures proposades són les següents:  
- Diferenciació entre les mesures de gestió referents a programes de reducció de llistes d'espera quirúrgiques, programes de reducció de llistes d'espera d'exploracions diagnostiques i terapèutiques, programes de trasplantaments i programes de tractament per hemodiàlisi de la insuficiència renal crònica.  
- Establiment de mecanismes de gestió i de control de qualitat homogenis que asseguren l'eficàcia i l'eficiència de les mesures.  
- En les accions adreçades a la reducció de llistes d'espera, s'entén aquest acord com una mesura de xoc que tendeix a fer més eficient el sistema, augmentant la rendibilitat dels centres del Servei Valencià de Salut i en davant l'activitat concertada.  
Per tot això i examinat l'acord assolit per la Conselleria de Sanitat i Consum i les centrals sindicals en l'àmbit de la Mesa Sectorial de Sanitat, el dia 11 de març de 1993, el Govern Valencià acorda donar-li la seua aprovació expressa i formal i que a continuació es relaciona:  
1. Mesures de gestió en programes de reducció de llistes d'espera quirúrgiques.  
1.1. Les retribucions s'efectuaran en relació directa amb l'activitat desplegada, establint-se la modalitat de pagament per intervenció realitzada.  
1.2. Segons la durada i la complexitat tècnica de les intervencions quirúrgiques que es faran, aquestes es classifiquen en cinc grups, segons la distribució que es recull en l'annex.  
1.3. La composició dels equips quirúrgics que participaran en cada sessió variarà segons el grup a què pertanya la intervenció; no obstant això en les del grup 1 participaran necessàriament un cirurgià de l'especialitat que es tracte, un infermer, un auxiliar de clínica i un zelador.  
1.4. El personal que participe en les activitats percebrà per cada intervenció les següents quantitats màximes:  
- Facultatius: 43.908 PTA.  
- Infermers: 21.362 PTA.  
- Auxiliar infer: 16.016 PTA.  
- Zelador: 15.609 PTA.  
1.5. Les quantitats que es percebran per cada intervenció quirúrgica realitzada, en funció a les seues característiques, s'estableix respecte de les quantitats recollides en l'apartat 1.4:  
- Grup I: 12,5%  
- Grup II: 30%  
- Grup III: 40%  
- Grup IV: 50%  
'- Grup V: 100%  
1.6. La percepció d'aquestes quantitats serà incompatible amb el cobrament per la mateixa causa de mòduls de guàrdia de presència física o localitzada o de complements d'atenció continuada.  
1.7. La participació en aquests programes requerirà, en tots els casos, el desplegament d'uns nivells d'activitat adequats en l'horari de matins pactats prèviament per la direcció de cada centre amb la Direcció per la Gestió d'Assistència Especialitzada, i també l'autorització expressa de la Direcció del Servei Valencià de Salut per al desplegament del programa corresponent.  
2. Mesures de gestió 'en programes de reducció de llistes d'espera d'exploracions diagnostiques i terapèutiques.  
2. l. Les retribucions s'efectuaran en relació directa amb la disponibilitat, i s'establirà la modalitat de pagament per sessió de treball.  
2.2. La durada de cada sessió serà de cinc hores, compreses entre les 16 i les 22 hores, i es pactarà entre la Direcció per a la Gestió d'Assistència Especialitzada i la direcció del centre corresponent l'activitat que s'hi farà.  
2.3. El personal que participe en les activitats percebrà per cada sessió les següents quantitats:  
- Facultatius: 21.954 PTA.  
- Infermers: 10.681 PTA.  
- Tècnic espec.: 8.982 PTA.  
- Auxiliar infer.: 8.008 PTA.  
- Auxiliar adro.: 8.030 PTA.  
- Zelador: 7.805 PTA.  
2.4. La percepció d'aquestes quantitats serà incompatible amb el cobrament per la mateixa causa de mòduls de guàrdia de presència física o localitzada o de complements d'atenció continuada.  
2.5. La participació en aquests programes requerirà, en tots els casos, el compliment dels requisits establerts en l'apartat 1.7.  
3. Mesures de gestió en programes de reducció de llistes  
d'espera en programes de tractament per hemodiàlisi de la insuficiència renal crònica.  
3.1. L'objectiu fonamental d'aquests programes serà l'increment de la cobertura de tractament en el propi centre per als malalts afectats d'insuficiència renal crònica residents en el districte sanitari corresponent.  
3.2. Les quanties globals que es percebran, en funció del grau de compliment de l'objectiu marcat, s'estableixen d'acord amb el percentatge del cens de pacients afectats d'insuficiència renal crònica residents en el districte sanitari que es tracten per hemodiàlisi amb recursos del Servei Valencià de Salut.  
3.3. Les retribucions esmentades es pagaran trimestralment i assoliran les següents quanties:  
- Incorporació del 50%: 1.050.000 PTA.  
- Incorporació del 75%: 1.400.000 PTA.  
- Incorporació del 100%: 1.650.000 PTA.  
3.4. Participaran en aquestes retribucions els membres de l'equip de nefrologia que determine la direcció de cada centre. La direcció proposarà igualment la participació de cada professional en les quantitats globals.  
4. Mesures de gestió en programes d'explantaments i trasplantaments.  
4. 1. Les quantitats econòmiques que es percebran pels centres hospitalaris per cada acte d'extracció d'òrgans i teixits seran les següents:  
- Per extracció renal: 400.000 PTA.  
- Per extracció cardíaca: 400.000 PTA.  
- Per extracció pulmonar: 400.000 PTA.  
- Per extracció hepàtica: 400.000 PTA.  
- Per extracció de dues còrnies: 25.000 PTA.  
- Per extracció de pell: 15.000 PTA.  
- Per extracció d'os llarg: 10.000 PTA.  
4.2. Les quantitats econòmiques que es percebran pels centres hospitalaris per cada acte d'implantació d'òrgans seran les següents:  
- Per cada trasplantament renal: 600.000 PTA.  
- Per cada trasplantament pulmonar: 750.000 PTA.  
- Per cada trasplantament cardíac: 750.000 PTA.  
- Per cada trasplantament hepàtic: 1.200.000 PTA.  
4.3. Les quantitats descrites en els apartats anteriors s'entendran com a quantitats globals que es percebran per cada centre i inclou la retribució corresponent a tot el personal mèdic, d'infermeria, tècnic, administratiu i auxiliar que es considere necessari per a la realització dels corresponents programes d'explantaments i/o d'implantacions, entenent-se compreses les retribucions corresponents a la localització o atenció continuada.  
4.4. Els equips de trasplantaments s'entenen formats tant pels professionals que participen en la detecció i el manteniment dels possibles donants, com pels qui participen en l'obtenció d'òrgans i en la seua posterior implantació, així com els qui facen la tipificació tissular i criopreservació en el Centre de Transfusió de la Comunitat Valenciana, sempre que es faça fora de l'horari de treball habitual.  
4.5. El equips directius de cada centre distribuiran les quantitats globals de la forma. que considere més adient, tenint en compte la composició dels equips i el nombre de professionals que hi participen, després d'haver escoltat la comissió de seguiment.  
4.6. L'organització dels programes de trasplantaments en cada centre s'articularà entorn d'unes estructures de coordinació que estaran formades per un equip de coordinació de trasplantaments i una comissió de trasplantaments. El nivell d'activitat requerit per a la creació de les estructures de coordinació de trasplantaments en cada centre serà una taxa anual superior a vint donants per milió de població assignada en els centres extracters i de trenta trasplantaments renals per milió de població en els centres de trasplantament renal.  
4.7. L'equip de coordinació de trasplantaments serà format pel personal sanitari que en cada cas designe la direcció gerència o direcció mèdica del centre, a proposta de la seua junta clínica. L'equip esmentat haurà d'estar degudament organitzat per garantir la disponibilitat continuada. Són funcions de l'equip de coordinació de trasplantaments les següents:  
a) Assegurar, en tot moment, l'operativitat del programa d'explantaments i/o trasplantaments del centre.  
1 b) La coordinació interhospitalària entre els centres que efectuen l'extracció, la implantació i les determinacions immunològiques.  
c) La coordinació intrahospitalària de totes les activitats necessàries per a dur a terme les extraccions i/o les implantacions.  
d) La coordinació dels programes del centre amb l'Organització Nacional de Trasplantaments del Ministeri de Sanitat i Consum.'  
e) Les relacions informatives entre el centre i els serveis centrals del Servei Valencià de Salut i de la Conselleria de Sanitat i Consum.  
f) La participació en les campanyes d'informació i promoció de la donació en el centre i en el seu àmbit d'influència.  
4.8. Igualment, en cada centre acreditat que reunesca les condicions establertes en l'apartat 4.6, es constituirà una comissió de trasplantaments, vinculada a la Unitat de Gestió Integral de Qualitat, d'acord amb el que disposa l'article 33 del Decret 174/1992, de 26 d'octubre, del Govern Valencià, pel qual aprova el Reglament sobre Estructura, Organització i Funcionament de l'Atenció Especialitzada del Servei Valencià de Salut. Les seues funcions seran:  
a) Organitzar les activitats d'extracció i/o implantació a l'hospital.  
b) Vetllar pel compliment de la normativa vigent en matèria d'extracció i/o d'implantació d'òrgans i de teixits.  
c) Col·laborar amb la direcció del centre en l'avaluació del funcionament dels programes de trasplantament de l'hospital.  
4.9. Les retribucions corresponents als equips de coordinació s'estableixen en les següents quanties anuals:  
- Centres d'extracció: 300.000 PTA.  
- Centres d'extracció amb servei de neurocirurgia: 750.000 PTA.  
- Centres d'extracció i implantació monorgànic: 1.000.000 PTA.  
Centres d'extracció i implantació multiorgànic: 1.200.000 PTA.  
- Bancs d'òrgans i coordinació autonòmica: 1.200.000 PTA.  
Els equips de coordinació podran participar, a més, de les retribucions establertes per a cada acte d'explantament i/o implantació en els apartats 4.1 i 4.2, quan així ho establesca la direcció gerència o direcció mèdica, a proposta de la comissió de trasplantaments del centre.  
4. 10. Els desplaçaments i les dietes que siguen autoritzats per la direcció del centre es retribuiran segons la normativa vigent al respecte.  
4.11. Quan l'explantament s'haja de fer fora de la Comunitat Valenciana es retribuirà:  
- Personal facultatiu: 60.000 PTA per persona desplaçada.  
- Personal d'infermeria: 50.000 PTA per persona desplaçada.  
El nombre màxim de persones que podran ser retribuïdes per aquest concepte es xifra en dos facultatius i un infermer per a l'extracció renal, cardíaca o pulmonar, i tres facultatius i un infermer per a l'extracció hepàtica. Igualment podrà retribuir-se per aquest concepte, quan fora necessari, els desplaçaments d'altres facultatius (neurofisiòleg, neuròleg o neurocirurgià).  
5. Seguiment de les mesures de gestió.  
Es constituirà una comissió de seguiment de les mesures descrites. Aquesta es reunirà trimestralment i entendrà de totes les matèries proposades i acords que es puguen assolir al respecte. La composició serà paritària entre l'administració i els sindicats que signen aquest acord i els que posteriorment s'hi adheriran.  
L'administració haurà d'informar amb caràcter mensual de l'evolució de la despesa de cadascun dels programes per categories professionals a les seccions sindicals de cada centre signataris d'aquest acord.  
6. L'import per a 1993 és d'una suma de 432.848.991 PTA.  
7. Aquest acord produeix efectes des de l'1 de gener de 1993, i tindrà un termini de vigència anual susceptible de ser prorrogat per acord exprés de les conselleries d'Economia i d'Hisenda i de Sanitat i Consum, després de la revisió dels resultats de la seua aplicació, tant des del punt de vista de la millora en la qualitat dels serveis com des del punt de vista financer.  
Contra aquest acorda que posa fi a la via administrativa, es pot interposar, després de la comunicació preceptiva al Govern Valencià, recurs contenciós-administratiu davant el Tribunal Superior de Justícia de la Comunitat Valenciana, en el termini de dos mesos des del dia de la publicació d'aquest acord en el Diari Oficial de la Generalitat Valenciana.  
València, 28 de setembre de 1993  
El Conseller Secretari del Govern Valencià,  
LLUIS BERENGUER FUSTER  
Veure annex